CELEX: 32020D0965
Language: lv
Date: 2020-03-27 00:00:00
Title: Padomes Lēmums (KĀDP) 2020/965 (2020. gada 27. marts) par to, lai Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP padomdevējas misijas Centrālāfrikas Republikā (EUAM RCA) statusu

8.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 219/1
               
            
         PADOMES LĒMUMS (KĀDP) 2020/965
         (2020. gada 27. marts)
         par to, lai Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP padomdevējas misijas Centrālāfrikas Republikā (EUAM RCA) statusu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2019. gada 9. decembrī Padome pieņēma Lēmumu (KĀDP) 2019/2110 (1) par Eiropas Savienības KDAP padomdevējas misijas Centrālāfrikas Republikā (EUAM RCA) izveidošanu.
                  
               
                     (2)
                  
                  
                     Lēmumā (KĀDP) 2019/2110 ir noteikts, ka EUAM RCA un tās personāla statusu, tostarp attiecīgā gadījumā privilēģijas, imunitāti un citas garantijas, kas vajadzīgas EUAM RCA izpildei un sekmīgai darbībai, ir jāparedz nolīgumā, ko slēdz, ievērojot Līguma par Eiropas Savienību (LES) 37. pantu, un saskaņā ar Līguma par Eiropas Savienības darbību 218. pantā noteikto procedūru.
                  
               
                     (3)
                  
                  
                     Padome 2020. gada 6. februārī pilnvaroja uzsākt sarunas ar Centrālāfrikas Republiku attiecībā uz to, lai noslēgtu nolīgumu vēstuļu apmaiņas veidā par EUAM RCA statusu.
                  
               
                     (4)
                  
                  
                     Savienības Augstais pārstāvis ārlietās un drošības politikas jautājumos saskaņā ar LES 37. pantu risināja sarunas par nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP padomdevējas misijas Centrālāfrikas Republikā (EUAM RCA) statusu (“nolīgums”).
                  
               
                     (5)
                  
                  
                     Nolīgums būtu jāapstiprina,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Nolīgums vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP padomdevējas misijas Centrālāfrikas Republikā (EUAM RCA) statusu (2).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 27. martā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2019/2110 (2019. gada 9. decembris) par Eiropas Savienības KDAP padomdevēju misiju Centrālāfrikas Republikā (EUAM RCA) (OV L 318, 10.12.2019., 141. lpp.).
         
            (2)  Skatīt šā Oficiālā Vēstneša 3 lappusi.